Iese Moer

De Iese Moer is een natuurhebied tehen Iese an en achter 't kanaol deur Zuud-Beveland tehen Kapelle an. 't Sluut an bie de Kapelsche Moer.

Onstaen
Vroeher was den Iese Moer een schorr'nhebied en liep 't in bepaolde seizoen'n onder deur de zeê. Noe is 't echter ofesloten deur een riengdiek en lig 't vrie van de zeê. Noe besti de Iese Moer vurral uut weilan'n, wat kleine rietveln in de dulven en vee drassig terrein. Allin de kreekruhhen zien nog te herkenn'n, ierop zien noe de miste wehhetjes deur de Moer nog ebouwd. Vee van de hrond is onheschikt voe landbouw, omda de hrond ael zout is.

In de middeleêuwen wier vee turf ofehraeven voe de zoutwinnieng. Dit eêt moernerieng, wir a ok de naem vandaene kom. Der zien vee verschill'nde soôrten plant'n te vin'n in de Iese Moer vanwehe 't verschill'nde zoutpercentage en nog wè are factoor'n. Vanaf 15 juli tot 1 november ka'j ok een wandelienge loôpen deur de Iese Moer.

Flora en fauna
In de Iese Moer zien vee verschill'nde plant'n te vin'n zoas:
 Kortaerihe zeêkrael
 Zilte russe
 Kammehos
 Perzikkruud
 Akkerwinde

In de Iese Moer zien hroôte antall'n veugels an te treffen, vurral in de winter ka'j vee verschill'nde soôrten hanzen spott'n. In de zeumer loôpen der onder are tureluurs en hrutto's. Eên van de opmerkelijkse soôrten is de hroene specht. Me zien der nog steeds nie achter wat a die doe in zo'n vlak hebied mie amper boômen. Dit zien soôrten die a'j an kan treffen in de Iese Moer:

 Rothanze
 Kolhanze
 Hrauwe hanze
 Kleine zilverreiher
 Hroôte zilverreiher
 Kuufeend
 Fezante
 Brandhanze
 Tureluur
 Hrutto
 Kleine riethanze Smient
 Kleine pleviere
 Kluut
 Wintertaolieng
 Slobeend
 Dodaars
 Aâlscholver
 Blauwe reiher
 Lepelaer
 Wilde zwaene
 Dwerghanze Ross' hanze
 Snieuwhanze
 Roôdalshanze
 Berheend
 Wilden eend
 Bruune kiek'ndief
 Blauwe kiek'ndief
 Buuzerd
 Toôr'nvalke
 Petrieze
 Waeteroene Meêrkoete
 Bonte piet
 Bontbekpleviere
 Houdpleviere
 Kempaene
 Wulpe
 Oeverloôper
 Hroenpoôtruter
 Kolle
 Visdief
 Veldleêuwerik Boer'nzwaeluw
 Oeverzwaeluw
 Hraspieper
 Klein'n karekiete
 Spreêuwe
 Zwarte kraoie
 Kievit
 Hroene specht
 Kneu
 Riethors

Categorie:Natuur in Zeêland
Categorie:Zuud-Beveland
Categorie:Reimerswaol